
PARLAMENTUL ROMÂNIEI

Comisia pentru agricultură, silvicultură, industrie alimentară şi servicii  specifice
                                                                      Bucureşti, 11.10.2004

                                                                      Nr.24/392

RAPORT

asupra proiectului de Lege pentru  aprobarea Ordonanţei Guvernului nr. 81/2004 privind înfiinţarea, organizarea şi funcţionarea crescătoriilor de vânat şi a complexelor de vânătoare

Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu proiectul de Lege pentru aprobarea Ordonanţei Guvernului nr. 81/2004 privind înfiinţarea, organizarea şi funcţionarea crescătoriilor de vânat şi a complexelor de vânătoare, transmis cu nr.P.L. – X 556  din  20 septembrie 2004 şi înregistrat sub nr.24/382/30.09.2004. La întocmirea raportului, Comisia a avut în vedere avizul Consiliului Legislativ, avizul Comisiei pentru buget, finanţe şi bănci, avizul Comisiei juridice, de disciplină şi imunităţi şi avizul Comisiei pentru administraţie publică, amenajarea teritoriului şi echilibru ecologic. 

 Proiectul de ordonanţă urmăreşte  soluţionarea într-un mod unitar a modului de înfiinţare, organizare şi funcţionare a crescătoriilor de vânat şi al complexelor de vânătoare, problemă nerezolvată de Legea fondului cinegetic şi a protecţiei vânatului nr.103/1996.        

Proiectul de Lege pentru aprobarea Ordonanţei Guvernului nr. 81/2004 privind înfiinţarea, organizarea şi funcţionarea crescătoriilor de vânat şi a complexelor de vânătoare face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor  domnul  Adam Crăciunescu   – secretar de stat  în Ministerul Agriculturii, Pădurilor şi Dezvoltării Rurale. 

La lucrările comisiei au fost prezenţi 30 de deputaţi, membri ai comisiei.

Raportul Comisiei a fost adoptat în unanimitate, în şedinţa din 06.10.2004.

Proiectul de lege a fost adoptat de Senat în şedinţa din  16 septembrie 2004.

I. Proiectul de lege, potrivit art.75 alin:(1) şi (3) din Constituţia României, republicată, şi art.86 alin.(3) pct.1 din Regulamentul Camerei Deputaţilor, cu modificările şi completările ulterioare, este de competenţa decizională a Camerei Deputaţilor.

II. Amendamente admise

În urma dezbaterii în comisie, proiectul de lege se aprobă cu următoarele amendamente: 

Nr. Crt.
Text iniţial


Text propus de Comisie 

(autorul amendamentului)
Motivarea 
Camera decizională 

0
1
2
3
4
1. 
2. 
Articol unic. –    Se aprobă Ordonanţa Guvernului nr. 81 din 19 august 2004 privind înfiinţarea, organizarea şi funcţionarea crescătoriilor de vânat şi a complexurilor de vânătoare, adoptată în temeiul art.1  pct.II.4 din Legea nr.291/2004 privind abilitarea Guvernului de a emite ordonanţe şi publicată în Monitorul Oficial al României, Partea I, nr.795 din 27 august 2004, cu următoarea modificare: 
Articol unic. –    Se aprobă Ordonanţa Guvernului nr. 81 din 19 august 2004 privind înfiinţarea, organizarea şi funcţionarea crescătoriilor de vânat şi a complexurilor de vânătoare, adoptată în temeiul art.1  pct.II.4 din Legea nr.291/2004 privind abilitarea Guvernului de a emite ordonanţe, publicată în Monitorul Oficial al României, Partea I, nr.795 din 27 august 2004, cu următoarele modificări: 
Ca urmare a modificărilor survenite în textul ordonanţei.
Camera Deputaţilor
3. 
4. 
Art.3. – După scopul pentru care se înfiinţează, crescătoriile de vânat pot fi:

a) crescătorii de vânat destinate producerii de material biologic selecţionat, pentru eventuale acţiuni de populare şi repopulare a fondurilor de vânătoare cu vânat;

b) crescătorii de vânat destinate creşterii intensive a unor exemplare din specii de vânat, în scopul valorificării acestora şi a subproduselor obţinute, cum ar fi: carne, blănuri, ouă şi altele asemenea.
1. Articolul 3 va avea următorul cuprins:

   “Art.3. – După scopul pentru care se înfiinţează, crescătoriile de vânat pot fi:

a) crescătorii de vânat destinate producerii de material biologic selecţionat, pentru acţiuni de populare şi repopulare a fondurilor de vânătoare cu vânat;

b) crescătorii de vânat destinate creşterii intensive a unor exemplare din specii de vânat, în scopul valorificării  produselor obţinute.”

Deputat PSD: Marian Ianculescu
Pentru corectitudinea redactării.
Camera Deputaţilor
5. 
6. 
Art.5. – 

(2) Terenul pe care se înfiinţează crescătoriile de vânat şi complexurile de vânătoare îşi schimbă folosinţa şi destinaţia în conformitate cu prevederile legale în vigoare.


2. Alineatul (2) al articolului 5 va avea următorul cuprins: 

   “Art.5. – 

(2) Terenul pe care se înfiinţează crescătoriile de vânat şi complexurile de vânătoare îşi schimbă folosinţa şi destinaţia potrivit legii.

Deputat PSD: Marian Ianculescu
Pentru corectitudinea redactării.
Camera Deputaţilor
7. 
8. 
Art.6. – Regimul juridic al exemplarelor din speciile de vânat din crescătoriile de vânat şi din complexurile de vânătoare este diferit de regimul juridic al exemplarelor din speciile de vânat liber, respectiv de cel care face obiectul gestiunii fondurilor de vânătoare, în conformitate cu prevederile Legii nr.103/1996, republicată, şi ale reglementărilor tehnice emise în aplicarea prevederilor legii.
3. Articolul 6 va avea următorul cuprins:

 “Art.6. – Regimul juridic al exemplarelor din speciile de vânat din crescătoriile de vânat şi din complexurile de vânătoare este diferit, din punct de vedere al perioadei de vânătoare, de regimul juridic al exemplarelor din speciile de vânat liber, respectiv de cel care face obiectul gestiunii fondurilor de vânătoare, în conformitate cu prevederile Legii nr.103/1996, republicată, şi ale reglementărilor tehnice emise în aplicarea prevederilor legii.”

Deputat PSD: Marian Ianculescu 
Pentru corectitudinea redactării.
Camera Deputaţilor
9. 
10. 
CAPITOLUL II

Autorizarea de către autoritatea publică centrală care răspunde de silvicultură a înfiinţării şi exploatării crescătoriilor de vânat şi complexurilor de vânătoare
4. Titlul Capitolului II va avea următorul cuprins: 

“CAPITOLUL II

Autorizarea înfiinţării şi exploatării crescătoriilor de vânat şi a complexurilor  de vânătoare”

Deputat PRM: Ioan Bâldea
Pentru corectitudinea redactării.
Camera Deputaţilor
11. 
12. 
Art.7. – (1) În conformitate cu prevederile legale în vigoare, autoritatea publică centrală care răspunde de silvicultură autorizează înfiinţarea de crescătorii de vânat şi de complexuri de vânătoare, la cererea persoanelor fizice şi juridice care doresc înfiinţarea şi exploatarea lor. 

 (3) Cererea de autorizare pentru înfiinţarea unei crescătorii de vânat sau a unui complex de vânătoare va fi însoţită de următoarele documente:

a) documentele de înfiinţare a persoanei juridice: act constitutiv şi/sau statut, încheierea judecătorului-delegat de la oficiul registrului comerţului/hotărârea judecătorească de înfiinţare sau, după caz, hotărârea judecătorească de dobândire a personalităţii juridice şi certificatul de înregistrare, după caz, în registrul comerţului ori în Registrul asociaţiilor şi fundaţiilor sau, respectiv, documentele de autorizare şi înregistrare, în cazul persoanei fizice;

b) actul prin care solicitantul face dovada că are dreptul de a utiliza terenul respectiv pentru înfiinţarea şi funcţionarea crescătoriei de vânat sau complexului de vânătoare, după caz, cum ar fi: titlul de proprietate, contractul de concesiune şi alte documente prevăzute de legislaţia în vigoare;

c) actul prin care solicitantul face dovada acordului gestionarului fondului de vânătoare pe a cărui rază teritorială înfiinţează crescătoria de vânat sau complexul de vânătoare, în situaţia în care solicitantul este altul decât gestionarul fondului de vânătoare sau proprietarul terenului;

d) studiul de specialitate privind înfiinţarea şi funcţionarea crescătoriei de vânat sau complexului de vânătoare, având conţinutul unui proiect tehnic, întocmit în conformitate cu reglementările legale în vigoare;

e) studiul de impact de mediu, cu aviz favorabil de la autoritatea competentă de mediu.  
5. Alinatele (1) şi (3) ale articolului 7 vor avea următorul cuprins:

 “Art.7. – (1) Autoritatea publică centrală care răspunde de silvicultură autorizează înfiinţarea de crescătorii de vânat şi de complexuri de vânătoare, la cererea persoanelor fizice şi juridice care doresc înfiinţarea şi exploatarea acestora. 

 (3) Cererea de autorizare pentru înfiinţarea unei crescătorii de vânat sau a unui complex de vânătoare va fi însoţită de următoarele documente:

a) actul constitutiv şi statutul societăţii;  încheierea judecătorului-delegat de la oficiul registrului comerţului/hotărârea judecătorească de înfiinţare sau, după caz, hotărârea judecătorească de dobândire a personalităţii juridice; certificatul de înregistrare, după caz, în registrul comerţului ori în Registrul asociaţiilor şi fundaţiilor; documentele de autorizare şi înregistrare, în cazul persoanei fizice;

b) actul prin care solicitantul face dovada că are dreptul de a utiliza terenul respectiv pentru înfiinţarea şi funcţionarea crescătoriei de vânat sau complexului de vânătoare, după caz, cum ar fi: titlul de proprietate, contractul de concesiune şi alte documente prevăzute de legislaţia în vigoare;

c) actul prin care solicitantul face dovada acordului gestionarului fondului de vânătoare pe a cărui rază teritorială înfiinţează crescătoria de vânat sau complexul de vânătoare, în situaţia în care solicitantul este altul decât gestionarul fondului de vânătoare sau proprietarul terenului;

d) studiul de specialitate privind înfiinţarea şi funcţionarea crescătoriei de vânat sau complexului de vânătoare, având conţinutul unui proiect tehnic, întocmit în conformitate cu reglementările legale în vigoare;

e) studiul de impact de mediu, cu aviz favorabil de la autoritatea competentă de mediu.”

Deputat  PSD: Marian Ianculescu 


Pentru corectitudinea redactării.
Camera Deputaţilor
13. 
14. 
CAPITOLUL III

Înfiinţarea şi funcţionarea crescătorilor de vânat şi a complexurilor de vânătoare


6. Titlul Capitolului III va avea următorul cuprins:

“CAPITOLUL III

Funcţionarea crescătorilor de vânat şi a complexurilor de vânătoare”

Deputat PSD: Marian Ianculescu 
Pentru corelare cu prevederile cuprinse în articolele de la Cap.III.
Camera Deputaţilor
15. 
16. 
Art.11. – (1) Crescătoriile de vânat şi complexurile de vânătoare înfiinţate în scopul asigurării de material biologic necesar acţiunilor de populare a fondurilor de vânătoare trebuie să funcţioneze în baza unor tehnologii adecvate păstrării caracterului sălbatic al exemplarelor din speciile aflate în crescătoriile de vânat şi în complexurile de vânătoare, astfel încât acestea să se adapteze cu uşurinţă la mediul natural de viaţă din cuprinsul fondurilor de vânătoare. În scopul realizării acestui obiectiv, este necesar ca înfiinţarea acestora să se realizeze pe categorii de teren cu condiţii compatibile celor existente în mediul natural de viaţă al speciilor de vânat, iar desfăşurarea activităţii să fie coordonată de către un specialist în domeniul cinegetic.

(2) Complexurile de vânătoare vor fi realizate din două spaţii distincte, cu posibilitatea de control strict al schimbului dintre acestea:

a) spaţiul pentru înmulţirea propriu-zisă a vânatului, care se poate împărţi, la rândul său, în mai multe subunităţi, în funcţie de specia şi de tehnologia de creştere aleasă;

b) spaţiul destinat recoltării vânatului, amenajat corespunzător modalităţilor pentru care este organizată recoltarea.
7. Articolul 11 va avea următorul cuprins:

   “Art.11. – (1) Crescătoriile de vânat şi complexurile de vânătoare înfiinţate în scopul asigurării de material biologic necesar acţiunilor de populare a fondurilor de vânătoare funcţionează în baza unor tehnologii adecvate păstrării caracterului sălbatic al exemplarelor din speciile aflate în crescătoriile de vânat şi în complexurile de vânătoare, astfel încât acestea să se adapteze cu uşurinţă la mediul natural de viaţă din cuprinsul fondurilor de vânătoare. 

(2) Înfiinţarea se realizează pe categorii de teren cu condiţii compatibile celor existente în mediul natural de viaţă al speciilor de vânat.

(3) Desfăşurarea activităţii este coordonată de către un specialist în domeniul cinegetic.

(4) Complexurile de vânătoare vor fi realizate din două spaţii distincte, cu posibilitatea de control strict al schimbului dintre acestea:

a) spaţiul pentru înmulţirea propriu-zisă a vânatului, care se poate împărţi, la rândul său, în mai multe subunităţi, în funcţie de specia şi de tehnologia de creştere aleasă;

b) spaţiul destinat recoltării vânatului, amenajat corespunzător modalităţilor pentru care este organizată recoltarea.”

Deputat PSD: Marian Ianculescu
Pentru corectitudinea redactării.

17. 
18. 
Art.12. – Deţinătorii crescătoriilor de vânat şi/sau ai complexurilor de vânătoare, aflate în funcţiune sau în construcţie la data intrării în vigoare a prezentei ordonanţe, sunt obligaţi să obţină autorizaţia de funcţionare şi să funcţioneze în condiţiile stabilite de aceasta, în termen de un an de la data intrării ei în vigoare.


8. Articolul 12 va avea următorul cuprins:

 “Art.12. – Deţinătorii crescătoriilor de vânat şi/sau ai complexurilor de vânătoare, aflate în funcţiune sau în construcţie la data intrării în vigoare a prezentei ordonanţe, sunt obligaţi să obţină autorizaţia de funcţionare şi să se  conformeze acesteia, în termen de un an de la data intrării ei în vigoare.”

Deputat PSD: Marian Ianculescu 
Pentru corectitudinea redactării.

19. 
20. 
Art.13. – (1) Proprietarul complexului de vânătoare poate autoriza orice persoană care îndeplineşte condiţia de a fi deţinătoare de permis de portarmă, în care este înscrisă arma de vânătoare ale cărei caracteristici corespund cerinţelor de recoltare pentru specia respectivă, să recolteze, prin împuşcare, exemplare din complexul respectiv.

(2) Organizarea şi practicarea acţiunilor de extragere sau de valorificare a exemplarelor de vânat dintr-un complex de vânătoare se fac potrivit normelor proprii specifice ale acestuia, stabilite în conformitate cu prevederile legale în vigoare.

(3) În scopul recoltării vânatului în condiţii de etică vânătorească, atât pentru evitarea producerii unor accidente, cât şi pentru evidenţa vânatului recoltat, sunt şi rămân aplicabile, şi în cazul complexurilor de vânătoare, reglementările emise de autoritatea publică centrală care răspunde de silvicultură, referitoare la:

a) rasele de câini admise la vânătoare;

b) caracteristicile armelor şi muniţiilor care se pot folosi la vânătoare, dacă recoltarea se face cu arme de vânătoare;

c) evaluarea trofeelor de vânat;

d) protecţia muncii în cadrul acţiunilor de vânătoare.

(4) În situaţii deosebite, cum ar fi: răniri, epizootii şi altele asemenea, precum şi în situaţiile în care vânatul se recoltează viu, se folosesc mijloace care nu vatămă animalul/animalele, numai cu aprobarea autorităţii publice centrale care răspunde de silvicultură.
9. Articolul 13 va avea următorul cuprins: 

 “Art.13. – (1) Pentru recoltarea prin împuşcare a exemplarelor de vânat din complex proprietarul complexului de vânătoare poate autoriza orice persoană care deţine permis de portarmă şi foloseşte arma de vânătoare ale cărei caracteristici corespund cerinţelor de recoltare pentru specia respectivă. 

(2) Organizarea şi practicarea acţiunilor de extragere sau de valorificare a exemplarelor de vânat dintr-un complex de vânătoare se fac potrivit normelor proprii specifice ale acestuia, întocmite în conformitate cu prevederile legale în vigoare.

(3) Pentru evitarea producerii unor accidente, cât şi pentru evidenţa vânatului recoltat, sunt şi rămân aplicabile, şi în cazul complexurilor de vânătoare, reglementările emise de autoritatea publică centrală care răspunde de silvicultură, referitoare la:

a) protecţia muncii în cadrul acţiunilor de vânătoare;

b) caracteristicile armelor şi muniţiilor care se pot folosi la vânătoare, dacă recoltarea se face cu arme de vânătoare;

c) rasele de câini admise la vânătoare;

d) evaluarea trofeelor de vânat.

 (4) În situaţii deosebite, cum ar fi: răniri, epizootii şi altele asemenea, precum şi în situaţiile în care vânatul se recoltează viu, se folosesc mijloace care nu vatămă animalul/animalele şi numai cu aprobarea autorităţii publice centrale care răspunde de silvicultură.”

Deputat PSD: Marian Ianculescu 

Deputat PRM: Ioan Bâldea 
Pentru corectitudinea redactării.

21. 
22. 
Art.15. – (1) În scopul deţinerii, la nivel naţional, a unei evidenţe statistice legate de gestionarea exemplarelor de vânat din crescătoriile de vânat şi din complexurile de vânătoare, deţinătorii lor vor transmite datele statistice solicitate prin formulare de raportări statistice oficiale.

(2) Intrarea exemplarelor de vânat în crescătoriile de vânat şi în complexurile de vânătoare, precum şi ieşirea din acestea se fac în baza documentelor legale de provenienţă a vânatului, tipul şi modelul acestora stabilindu-se prin ordin al autorităţii publice centrale care răspunde de silvicultură.
10. Articolul 15 va avea următorul cuprins: 

 “Art.15. – (1) În scopul deţinerii, la nivel naţional, a unei evidenţe statistice legate de gestionarea exemplarelor de vânat din crescătoriile de vânat şi din complexurile de vânătoare, deţinătorii lor vor transmite datele solicitate prin formulare de raportări statistice oficiale.

(2) Intrarea exemplarelor de vânat în crescătoriile de vânat şi în complexurile de vânătoare, precum şi ieşirea din acestea se fac în baza documentelor legale de provenienţă a vânatului. Tipul şi modelul acestora se stabilesc prin ordin al autorităţii publice centrale care răspunde de silvicultură.”

Deputat PSD: Marian Ianculescu 


Pentru corectitudinea redactării.

23. 
24. 
Art.16. – (1) Nerespectarea prevederilor art.10 duce la retragerea autorizaţiei de funcţionare.

(2) Autorizaţia de funcţionare se retrage de către autoritatea publică centrală care răspunde de silvicultură.
11. Art.16 va avea următorul cuprins:

 “Art.16. – Nerespectarea prevederilor art.10 duce la retragerea autorizaţiei de funcţionare de către autoritatea publică centrală care răspunde de silvicultură.”

Deputat PSD: Marian Ianculescu 
Pentru corectitudinea redactării.

25. 
PREŞEDINTE,








SECRETAR,






Ioan BÂLDEA       







Alexandru PEREŞ 

Întocmit: Consilier Anton Păştinaru     

